**Izziņa par atzinumos sniegtajiem iebildumiem**

**Ministru kabineta noteikumu projektam**

**“Grozījumi Ministru kabineta 2001. gada 23. oktobra noteikumos Nr. 448 “**[**Noteikumi par nepieciešamo izglītības līmeni personām, kuras veic uzņēmējdarbību ar ķīmiskajām vielām un ķīmiskajiem produktiem**](https://m.likumi.lv/ta/id/55045-noteikumi-par-nepieciesamo-izglitibas-limeni-personam-kuras-veic-uznemejdarbibu-ar-kimiskajam-vielam-un-kimiskajiem-produktiem)**””**

 **(VSS - 398)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2019. gada 23. - 29. augusts elektroniskā saskaņošana |
|  |  |
| Saskaņošanas dalībnieki | Tieslietu ministrija, Veselības ministrija, Iekšlietu ministrija, Izglītības un zinātnes ministrija, Finanšu ministrija, Zemkopības ministrija, Latvijas Darba devēju konfederācija |
|    |  |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Veselības ministrija, Iekšlietu ministrija, Izglītības un zinātnes ministrija |  |
|    |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | Noteikumu projekta 5. punkts, anotācijas 6. punkts.  | **Tieslietu ministrijas 2019. gada 24. maija atzinums Nr. 1-9.1/505**1.Lūdzam projekta anotācijā papildus skaidrot projekta 5. punktā paredzēto Ministru kabineta 2001. gada 23. aprīļa noteikumu Nr. 448 “Noteikumi par nepieciešamo izglītības līmeni personām, kuras veic uzņēmējdarbību ar ķīmiskajām vielām un ķīmiskajiem produktiem” (turpmāk – Noteikumi) 5. punkta grozījumu. Saskaņā ar projektu Noteikumu 5. punkta paredzēs, ka “Darbību veicējam ir jāizvērtē nepieciešamais izglītības līmenis vai profesionālā kvalifikācija”, lai veiktu noteiktas darbības ar ķīmiskajām vielām un ķīmiskajiem produktiem. Vēršam uzmanību, ka Noteikumu 5. punktam minētajā redakcijā nav juridiskas slodzes, tai skaitā nav skaidrs, kādas ir juridiskās sekas, ja darbības veicējs šādu izvērtējumu neveiks  vai veiks nepietiekamā apmērā, kā arī, pēc kādiem kritērijiem šāds izvērtējums veicams.  Ņemot vērā, ka Noteikumu 6. – 13. punktā noteiktas konkrētas izglītības līmeņa prasības konkrētām darbībām ar ķīmiskajām vielām un ķīmiskajiem produktiem, ierosinām apsvērt Noteikumu 5. punkta nepieciešamību kopumā.  | **Iebildums ņemts vērā.**Anotācijas I sadaļas 6. punkts tiek izteikts jaunā redakcijā: “Saskaņā ar Ķīmisko vielu likuma 9. panta piekto daļu darbību veicējam atbilstoši attiecīgo darbību apjomam un izmantoto ķīmisko vielu vai maisījumu īpašībām nepieciešams noteikts izglītības līmenis. Darbības varbūt dažāda veida (piemēram, ražošana, marķēšana, iepakošana u.c.) ar ķīmiskajām vielām un maisījumiem, kas var tikt klasificēti dažādās bīstamības klasēs (piemēram, uzliesmojošas, sprādzienbīstami akūti toksiskas u.c.) un tikt izmantoti dažādos apjomos, kas ietekmē iespējamo risku cilvēku veselībai un videi. Pamatojoties uz šiem kritērijiem, katram darbību veicējam jāizvērtē visu apstākļu kopums, lai noteiktu nepieciešamo izglītības līmeni personām, kas veic noteiktas darbības, un, piemēram, uzņēmumā personālam, veicot dažādus darba uzdevumus, var būt nepieciešama atšķirīgi izglītības līmeņi. Ķīmisko vielu likuma 4. pantā minētās uzraudzības un kontroles iestādes, pārbaudot darbību veicēju, tā konkrētās darbības un izmantotās ķīmiskās vielas un maisījumus, var konstatēt, vai darbību veicējs ir izvērtējis visu apstākļu kopumu, un gadījumos, kad tas nav veikts, uzdot veikt nepieciešamos pasākumus, lai novērstu iespējamos riskus cilvēku veselībai, dzīvībai, videi un īpašumam.” | Noteikumu projekta 5. punkts “5. punktā:aizstāt vārdus “nepieciešams noteikts” ar vārdiem “jāizvērtē nepieciešamais”” |
| 2. | Noteikumu projekta 7. punkts, anotācijas 9. punkts. | **Tieslietu ministrijas 2019. gada 24. maija atzinums Nr. 1-9.1/505**2.Saskaņā ar projekta anotācijā minēto projekta 7. punktā “aktualizēta norāde par nepieciešamo izglītību no “medicīnas, veterinārmedicīnas, ķīmijas vai dabaszinātņu jomā” uz “ārstniecībā, māszinībās, ķīmijā vai dabaszinātnēs”. Lūdzam papildināt anotācijā minēto skaidrojumu ar šādas aktualizācijas nepieciešamību, kā arī skaidrot, kā šādas izmaiņas izglītības prasībās ietekmēs to personu profesionālo darbību, kas šobrīd nodarbinātas atbilstoši spēkā esošo Noteikumu prasībām. Minētais attiecas arī uz citām projekta normām, kas paredz aktualizēt vai grozīt minimālās izglītības prasības personām, kas veic darbības ar ķīmiskajām vielām un ķīmiskajiem produktiem.    | **Iebildums ņemts vērā**.Anotācijas I sadaļas 6. punkts tiek papildināts ar šādu informāciju: “Aktualizācija nepieciešama saskaņā ar Ministru kabineta 2017. gada 13. jūnija noteikumu Nr. 322 “Noteikumi par Latvijas izglītības klasifikāciju” 2. pielikumu, jo tas neietver izglītības līmeņus “medicīnas, veterinārmedicīnas, kas attiecīgi grozīts, lai būtu saskaņā ar spēkā esošo izglītības klasifikācijas iedalījumu. Ietekme uz jau personu profesionālo darbību, kas šobrīd nodarbinātas spēkā esošo MK noteikumu Nr. 448 prasībām, nav paredzama, jo jaunās tiesību normas būs pēc būtības salāgotas ar spēkā esošajām tiesību normām, un spēkā esošās tiesību normas tiks piemērotas, ciktāl tās nebūs pretrunā jaunākām tiesību normām.”  |  |
| 3. | Vispārīgs iebildums | **Izglītības un zinātnes ministrijas 2019. gada 24. maija atzinums Nr. 4-3.2e/19/1509**1. Noteikumu projekta būtība ir noteikt ierobežojumu (izvirzīt izglītības un kvalifikācijas prasības) personu darbībai. Tas atbilst profesionālās darbības reglamentācijas būtībai saskaņā ar likumu “Par reglamentētajām profesijām un profesionālās kvalifikācijas atzīšanu”. No minētā izriet, ka personām no ārvalstīm, kas pretendē uz profesionālo darbību noteikumu projekta tvērumam atbilstošā jomās, ir jāveic profesionālās kvalifikācijas atzīšana. Ņemot vērā iepriekš minēto, lūdzam noteikumu projekta anotācijā:1) skaidrot, kā tiks nodrošināta ārvalstu personu piekļuve darbam uzņēmējdarbībā ar ķīmiskajām vielām un ķīmiskajiem produktiem, ņemot vērā ka brīva darbaspēka kustība ir viena no Eiropas Savienības pamatbrīvībām;2) nepieciešamības gadījumā aizpildīt anotācijas IV sadaļu, paredzot nepieciešamos normatīvo aktu grozījumus profesionālās kvalifikācijas atzīšanas nodrošināšanai. | **Iebildums ņemts vērā.**Anotācijas I sadaļa papildināta ar šādu informāciju: “Gadījumos, kad ārvalstu personām, lai tās varētu veiktu komercdarbību ar ķīmiskām vielām un maisījumiem, jāveic profesionālā kvalifikācijas atzīšana tiek piemēroti Ministru kabineta 2005. gada 24. maija noteikumi Nr. 350 “Noteikumi par profesionālās kvalifikācijas atzīšanu, pamatojoties uz profesionālās pieredzes ilgumu un veidu atsevišķās ekonomiskās darbības jomās”. Likuma “Par reglamentētajām profesijām un profesionālās kvalifikācijas atzīšanu” 47. pants ietver Eiropas Savienības (turpmāk - ES) dalībvalstu pilsoņu kvalifikācijas atzīšanu, pamatojoties uz pretendenta profesionālo pieredzi, bet pilsoņiem, kuru mītnes zeme ir ārpus ES, jāveic diplomu atzīšanas procedūra, saskaņā ar Izglītības likuma 11.1 pantā “Ārvalstīs izsniegto izglītības dokumentu atzīšana Latvijā”.” |  |
| 4. | Noteikumu projekta 8.punkts un noteikumu projekta anotācijas I. daļas 9.punkts | **Izglītības un zinātnes ministrijas 2019. gada 24. maija atzinums Nr. 4-3.2e/19/1509**2.Ministru kabineta 2017.gada 16.jūnija noteikumi Nr.322 “Noteikumi par Latvijas izglītības klasifikāciju” nosaka Latvijas izglītības klasifikāciju, tai skaitā Latvijas kvalifikāciju ietvarstruktūras līmeņiem atbilstošus zināšanu, prasmju un kompetenču aprakstus, kā arī izglītības tematiskās grupas, izglītības tematiskās jomas un izglītības programmu grupas. Noteikumu projekta 7.1 punkts paredz izmaiņas par nepieciešamo izglītību fiziskajai personai, kas organizē, vada un pārrauga profilaktiskās dezinfekcijas, dezinsekcijas un deratizācijas pakalpojumus objektā vai teritorijā, kā nepieciešamo izglītību noteikumu projektā nosakot profesionālo vidējo vai pirmā līmeņa augstāko profesionālo izglītību “ārstniecībā, māszinībās, ķīmijā vai dabaszinātnēs”. Saskaņā ar Ministru kabineta 2017.gada 16.jūnija noteikumiem Nr.322 “Noteikumi par Latvijas izglītības klasifikāciju” 2.pielikumu, “ārstniecība, māszinības un ķīmija” ir izglītības programmu grupas, savukārt “dabaszinātnes” ir viena no izglītības tematiskās grupas “Dabaszinātnes, matemātika un informācijas tehnoloģijas” izglītības tematiskajām jomām. No minētā izriet, ka noteikumu projekta 7.1 pantā vienlaikus ir izvirzītas gan ļoti precīzas prasības nepieciešamai izglītībai personai darbam ar ķīmiskajām vielām un maisījumiem, gan vispārīgāka prasība - izglītība dabaszinātnēs.Ņemot vērā iepriekš minēto, lūdzam noteikumu projekta 8.punktā un noteikumu projekta anotācijas I. daļas 9.punktā precizēt nepieciešamo izglītību dabaszinātnēs, norādot konkrētu/-as izglītības programmas grupu/-as, saskaņā ar Ministru kabineta 2017.gada 16.jūnija noteikumu Nr.322 “Noteikumi par Latvijas izglītības klasifikāciju” 2.pielikumu. | **Iebildums ņemts vērā.**Noteikumu projekta 8. punkts papildināts. Anotācijas I sadaļas 9.punkts papildināts ar informāciju:“Izglītības līmenim personām, kas veic darbības saskaņā ar noteikto Noteikumu 7.1. punktā, noteiktas no izglītības programmu grupas “ķīmija”, “bioloģija”, “bioķīmija”, kas ietvertas izglītības tematiskā grupā “Dabaszinātnes, matemātika un informācijas tehnoloģijas”, un izglītības programmu grupas “Vides zinātnē un vides pārvalde” no izglītības tematiskās jomas “Vides aizsardzība”, saskaņā ar Ministru kabineta 2017. gada 16. jūnija noteikumi Nr. 322 “Noteikumi par Latvijas izglītības klasifikāciju””. | Noteikumu projekta 8. punkts papildināts ar programmu grupām:“Fiziskajai personai, kas novērtē ķīmisko vielu risku vai sagatavo reģistrācijas pieteikumu ķīmiskajai vielai, nepieciešamais izglītības līmenis ir otrā līmeņa profesionālā augstākā izglītība vides zinātnē un vides pārvaldē, ķīmijas tehnoloģijās, ķīmijā, bioloģijā, bioķīmijā, ārstniecībā vai farmācijā (piektais profesionālās kvalifikācijas līmenis).” |
| 5. | Noteikumu projekta 8. un 9.punkts | **Izglītības un zinātnes ministrijas 2019. gada 24. maija atzinums Nr. 4-3.2e/19/1509**3.Lūdzam precizēt noteikumu projekta 8. un 9.punktu par nepieciešamo profesionālo augstāko izglītību atbilstoši Ministru kabineta 2017.gada 16.jūnija noteikumu Nr.322 “Noteikumi par Latvijas izglītības klasifikāciju” 2. pielikumam, noteikumu projekta 9.pantā norādot korektu izglītības programmas grupu izglītības tematiskajā jomā “Vides aizsardzība”. | **Iebildums ņemts vērā.**Noteikumu projekta 8. punkts papildināts.Anotācijas I sadaļas 9.punkts papildināts ar informāciju:“Izglītības līmenim personām, kas veic darbības saskaņā ar noteikto Noteikumu 7.1. punktā, noteiktas no izglītības programmu grupas “ķīmija”, “bioloģija”, “bioķīmija”, kas ietvertas izglītības tematiskā grupā “Dabaszinātnes, matemātika un informācijas tehnoloģijas”, un izglītības programmu grupas “Vides zinātnē un vides pārvalde” no izglītības tematiskās jomas “Vides aizsardzība”, saskaņā ar Ministru kabineta 2017. gada 16. jūnija noteikumi Nr.322 “Noteikumi par Latvijas izglītības klasifikāciju””.Noteikumu projekta 9. punkts papildināts. | Noteikumu projekta 8. punkts papildināts ar izglītības programmu grupām:“Fiziskajai personai, kas novērtē ķīmisko vielu risku vai sagatavo reģistrācijas pieteikumu ķīmiskajai vielai, nepieciešamais izglītības līmenis ir otrā līmeņa profesionālā augstākā izglītība vides zinātnē un vides pārvaldē, ķīmijas tehnoloģijās, ķīmijā, bioloģijā, bioķīmijā, ārstniecībā vai farmācijā (piektais profesionālās kvalifikācijas līmenis).”Noteikumu projekta 9. punkts: “Ja darbību veicējs veic darbības ar ķīmiskajām vielām vai maisījumiem, kuru daudzums ir lielāks par 1000 tonnām gadā, fiziskajai personai, kas organizē vai vada šos darbus, nepieciešamais izglītības līmenis ir vismaz pirmā līmeņa profesionālā augstākā izglītība ķīmijā, vides zinātnē un vides pārvaldē, kā arī vides inženiera vai vides pārvaldības speciālista kvalifikācija, ja vienlaikus veic darbības ar vairāk nekā 50 tonnām ķīmisko vielu vai maisījumu vai vairāk nekā piecām tonnām 1., 2. un 3. kategorijas akūti toksiskām ķīmiskām vielām un maisījumiem, 1. kategorijas ķīmiskām vielām un maisījumiem ar toksisku ietekmi uz konkrētiem mērķorgāniem pēc vienreizējas vai atkārtotas iedarbības, kā arī kancerogēnām, mutagēnām vai reproduktīvajai sistēmai toksiskām ķīmiskajām vielām vai maisījumiem.” |
| 6. | Noteikumu projekta 9.punkts | **Izglītības un zinātnes ministrijas 2019. gada 24. maija atzinums Nr. 4-3.2e/19/1509**4.Lūdzam precizēt noteikumu projekta 9.punktā minētās kvalifikācijas atbilstoši nozaru kvalifikācijas sistēmai un atbilstošajam profesiju standartam. | **Iebildums ņemts vērā.**Noteikumu projekta 9. punkts papildināts, ņemot vērā Ministru kabineta noteikumus Nr.626 “Noteikumi par obligāti piemērojamo profesiju standartu un profesionālās kvalifikācijas prasību sarakstu un tajā iekļauto profesiju standartu un profesionālās kvalifikācijas prasību publiskošanas kārtību”, kas ietver arī profesionālās kvalifikācijas “vides inženieris” un “vides pārvaldības speciālists”. | Noteikumu projekta 9. punkts: “Ja darbību veicējs veic darbības ar ķīmiskajām vielām vai maisījumiem, kuru daudzums ir lielāks par 1000 tonnām gadā, fiziskajai personai, kas organizē vai vada šos darbus, nepieciešamais izglītības līmenis ir vismaz pirmā līmeņa profesionālā augstākā izglītība ķīmijā, vides zinātnē un vides pārvaldē, kā arī vides inženiera vai vides pārvaldības speciālista kvalifikācija, ja vienlaikus veic darbības ar vairāk nekā 50 tonnām ķīmisko vielu vai maisījumu vai vairāk nekā piecām tonnām 1., 2. un 3. kategorijas akūti toksiskām ķīmiskām vielām un maisījumiem, 1. kategorijas ķīmiskām vielām un maisījumiem ar toksisku ietekmi uz konkrētiem mērķorgāniem pēc vienreizējas vai atkārtotas iedarbības, kā arī kancerogēnām, mutagēnām vai reproduktīvajai sistēmai toksiskām ķīmiskajām vielām vai maisījumiem.” |
| 7. | Noteikumu projekta 71. un 11. punkts | **Veselības ministrijas 2019. gada 27. maija atzinums Nr. 01-09/2218**Lūdzam projektu precizēt saskaņā ar visām noteikumu Nr.322 2. pielikumā minētajām atbilstošajām izglītības programmām, lai netiktu nepamatoti ierobežots to izglītoto personu loks, kuras varētu veikt noteikumu Nr. 448 71. vai 11. punktā minētās darbības ar ķīmiskajām vielām un maisījumiem.    | **Iebildums ņemts vērā.**Noteikumu projekta 7. punkts papildināts ar izglītības programmu grupām - “veterinārija”, “farmācija”, “zobārstniecība” un “sabiedrības veselība”, “ķīmija”, “bioloģija” vai “bioķīmija”.Noteikumu projekta 8. punkts papildināts ar izglītības programmu grupu “bioķīmija” un “farmācija”. | Noteikumu projekta 7. punkts papildināts ar izglītības programmu grupām: Aizstāt 7.1 punktā vārdus “medicīnas, veterinārmedicīnas, ķīmijas vai dabaszinātņu jomā.” ar “ārstniecībā, māszinībās, zobārstniecībā, farmācijā, sabiedrības veselībā, veterinārijā, ķīmijā, bioloģijā vai bioķīmijā.”Noteikumu projekta 8. punkts papildināts ar izglītības programmu grupām:“Fiziskajai personai, kas novērtē ķīmisko vielu risku vai sagatavo reģistrācijas pieteikumu ķīmiskajai vielai, nepieciešamais izglītības līmenis ir otrā līmeņa profesionālā augstākā izglītība vides zinātnē un vides pārvaldē, ķīmijas tehnoloģijās, ķīmijā, bioloģijā, bioķīmijā, ārstniecībā vai farmācijā (piektais profesionālās kvalifikācijas līmenis).” |
| 8. | Noteikumu projekta 12.punkts | **Iekšlietu ministrijas 2019. gada 29. maija atzinums Nr. 1-57/1253**1.saskaņā ar projekta 12.punktā ietverto 13.1.apakšpunktu, ja darbību veicējs veic darbības ar viegli uzliesmojošām, īpaši viegli uzliesmojošām vai sprādzienbīstamām ķīmiskajām vielām vai maisījumiem, fiziskajai personai, kas organizē, vada vai veic šos darbus, jābūt apmācītai ugunsdrošībā atbilstoši ugunsdrošības un ugunsdzēsības regulējošiem normatīvajiem aktiem.Norādām, ka no minētā nav skaidri saprotams, tieši kāda fiziskās personas apmācība ugunsdrošībā ir paredzēta un nepieciešama, vai personai jābūt apmācītai kādā izglītības iestādē atbilstoši kādai konkrētai izglītības programmai, vai arī personai jābūt apmācītai (instruētai) tikai par objekta ugunsdrošības instrukcijā iekļautajām prasībām, vai arī ir paredzēta kāda cita apmācība. Ņemot vērā minēto, precizēt projekta sākotnējās ietekmes novērtējuma ziņojumu (anotāciju) (turpmāk – anotācija), papildinot to ar skaidrojošu informāciju, kā arī izvērtēt nepieciešamību precizēt projekta 13.1.apakšpunktu. | **Iebildums ņemts vērā**Noteikumu 13.1. punkta teksta redakcijā veikti precizējumi un Anotācijas I sadaļas 10. punkts papildināts ar informāciju par [Ministru kabineta 2016. gada 19. aprīļa noteikumu Nr. 238 „Ugunsdrošības noteikumi”](http://m.likumi.lv/doc.php?id=281646) 188. punktu, kas nosaka nodarbinātā pienākumu apgūt un zināt ugunsdrošības instrukciju, kas ietver informāciju par maksimāli pieļaujamais vielu un priekšmetu daudzums, kas vienlaikus var atrasties ražošanas vai noliktavas objektā, lietojamo un uzglabājamo vielu un priekšmetu sprādzienbīstamību un ugunsbīstamība, kā arī minēto vielu un priekšmetu izmantošanas, uzglabāšanas un transportēšanas kārtību. | Noteikumu 13.1. apakšpunkts izteikts šādā redakcijā: “13.1. viegli uzliesmojošām, īpaši viegli uzliesmojošām vai sprādzienbīstamām ķīmiskajām vielām vai maisījumiem, fiziskajai personai, kas organizē, vada vai veic šos darbus, jābūt instruētai ugunsdrošībā atbilstoši ugunsdrošības un ugunsdzēsības regulējošajiem normatīvajiem aktiem” |
| 9. | Noteikumu projekta 12.punkts | **Iekšlietu ministrijas 2019. gada 29. maija atzinums Nr. 1-57/1253**2. Saskaņā ar projekta 12.punktā ietverto 13.2.apakšpunktu, ja darbības veicējs veic darbības ar 1., 2. un 3.kategorijas akūti toksiskām ķīmiskām vielām un maisījumiem, 1.kategorijas ķīmiskām vielām un maisījumiem ar toksisku ietekmi uz konkrētiem mērķorgāniem pēc vienreizējas vai atkārtotas iedarbības, kā arī kancerogēnām, mutagēnām vai reproduktīvajai sistēmai toksiskām, kā arī īpaši viegli uzliesmojošām vai sprādzienbīstamām ķīmiskajām vielām vai ķīmiskajiem produktiem, fiziskajai personai, kas veic šos darbus, jābūt apmācītai pirmās palīdzības sniegšanā saindēšanās gadījumos atbilstoši civilās aizsardzības un katastrofas pārvaldīšanas regulējošajiem normatīvajiem aktiem. Norādām, ka civilās aizsardzības un katastrofas pārvaldīšanas jomu regulējošie normatīvie akti nenosaka kārtību, kādā veicama apmācība pirmās palīdzības sniegšanā. Kārtību, kādā nodrošina apmācību pirmās palīdzības sniegšanā, nosaka Ministru kabineta 2010.gada 3.augusta noteikumi Nr.713 “Noteikumi par kārtību, kādā nodrošina apmācību pirmās palīdzības sniegšanā, un pirmās palīdzības aptieciņas medicīnisko materiālu minimumu”, kas izdoti saskaņā ar Darba aizsardzības likuma 12. panta trešo daļu un ceturto daļu. Tāpat kārtību, kādā nodrošina apmācību pirmās palīdzības sniegšanā, pirmās palīdzības apmācības sistēmu, pirmās palīdzības sniegšanas apmācības programmas saturu nosaka Ministru kabineta 2012.gada 14.augusta noteikumi Nr.557 “Noteikumi par apmācību pirmās palīdzības sniegšanā”, kas izdoti saskaņā ar Ārstniecības likuma 9.panta trešo daļu.Ņemot vērā minēto, precizēt projekta 12.punktā ietverto 13.2.apakšpunktu, veidojot atsauci uz normatīvajiem aktiem, kas regulē jautājumus saistībā ar pirmās palīdzības sniegšanu, kā arī attiecīgi precizēt projekta anotāciju. | **Iebildums ņemts vērā.**Noteikumu 13.2. apakšpunkta teksta redakcijā veikti precizējumi un Anotācijas I sadaļas 11. punkts papildināts ar informāciju par Ministru kabineta 2010. gada 3. augusta noteikumiem Nr.713 “Noteikumi par kārtību, kādā nodrošina apmācību pirmās palīdzības sniegšanā, un pirmās palīdzības aptieciņas medicīnisko materiālu minimumu”, kas izdoti saskaņā ar Darba aizsardzības likuma 12. panta trešo un ceturto daļu un kuros ir ietverts darba devēja pienākums nosūtīt darbiniekus uz apmācībām par pirmās palīdzības sniegšanu. Kā arī Ministru kabineta 2012. gada 14. augusta noteikumiem Nr. 557 “Noteikumi par apmācību pirmās palīdzības sniegšanā”, kas izdoti saskaņā ar Ārstniecības likuma 9. panta trešo daļu, kas nosaka kārtību, kādā nodrošina apmācību pirmās palīdzības sniegšanā, pirmās palīdzības apmācības sistēmu, kā arī pirmās palīdzības sniegšanas apmācības programmas saturu, t. sk., par ķīmiskajām vielām. | Noteikumu 13.2. apakšpunkts izteikts šādā redakcijā: “13.2. 1., 2. un 3. kategorijas akūti toksiskām ķīmiskām vielām un maisījumiem, 1. kategorijas ķīmiskām vielām un maisījumiem ar toksisku ietekmi uz konkrētiem mērķorgāniem pēc vienreizējas vai atkārtotas iedarbības, kā arī kancerogēnām, mutagēnām vai reproduktīvajai sistēmai toksiskām, kā arī īpaši viegli uzliesmojošām vai sprādzienbīstamām ķīmiskajām vielām vai maisījumiem, fiziskajai personai, kas veic šos darbus, jābūt apmācītai pirmās palīdzības sniegšanā atbilstoši regulējošajiem normatīvajiem aktiem.” |

|  |  |
| --- | --- |
| Atbildīgā amatpersona | Kristīne Kazerovska |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Kristīne Kazerovska

|  |
| --- |
| (par projektu atbildīgās amatpersonas vārds un uzvārds) |
| Vides aizsardzības departamenta Piesārņojuma novēršanas nodaļas vecākā eksperte |
| (amats) |
| tālr. nr.: 67026516 |
| (tālruņa numurs) |
| Kristine.Kazerovska@varam.gov.lv |
| (e-pasta adrese) |